smcproject/ml-wiki-sentences huggingface dataset:
ഇതുകൂടാതെ ബോംബുനിർമ്മാണവും ഉപയോഗവും പരിശീലിപ്പിക്കുന്ന സൈറ്റുകളുടെ നിർമ്മാണം, ഭീകരവാദപ്രവർത്തനങ്ങൾക്ക് പ്രേരകമാവുന്ന ഉള്ളടക്കമുള്ളവ തുടങ്ങിയ ഭീകരപ്രവർത്തനവുമായി ബന്ധപ്പെട്ട കുറ്റകൃത്യങ്ങളും സദാചാരബോധത്തിനെതിരും മതവികാരം വ്രണപ്പെടുത്തുന്നതുമായ സൈറ്റുകളും മയക്കുമരുന്ന്, ചൂതാട്ടം പോലുള്ള കുറ്റകൃത്യങ്ങളടങ്ങിയ സൈറ്റുകളും രാജ്യത്തെ സൈബർ കുറ്റകൃത്യങ്ങളുടെ പട്ടികയിൽ ഉൾപ്പെടുന്നുണ്ട് .
വെബ് സൈറ്റുകൾ തകർക്കുകയും ഇ-മെയിൽ അഡ്രസുകൾ ചോർത്തുകയും ചെയ്യുന്നവർക്കു കർശന ശിക്ഷയാണ് ഉള്ളത്.
പൊതുവേ വരണ്ട കാലാവസ്ഥയാണെങ്കിലും സൗദി അറേബ്യയുടെ ചില ഭാഗങ്ങളിൽ കൃഷിക്കനുയോജ്യമായ കാലാവസ്ഥയും നില നിൽക്കുന്നുണ്ട്.
കാർഷിക മേഖലക്ക് രാജ്യം നൽകുന്ന പ്രാധാന്യത്തിന്റെ ഫലമായി കൃഷിഭൂമിയിൽ കെട്ടിടങ്ങൾ പണിയുന്നത് സൗദി കൃഷിമന്ത്രാലയം നിരോധിച്ചിട്ടുണ്ട്.
കാർഷിക മേഖലകളിൽ ആവശ്യമായ വെള്ളം സംഭരിച്ച് കാർഷിക ഉത്പാദനം കുറയാതിരിക്കാനുള്ള എല്ലാ പദ്ധതികളും കൃഷിവകുപ്പ് ആസൂത്രണം ചെയ്തിട്ടുണ്ട്.
ഭാവിയിൽ രൂക്ഷമായ വരൾച്ചയുണ്ടാകുമെന്ന റിപ്പോർട്ടിന്റെ അടിസ്ഥാനത്തിൽ വരൾച്ച നേരിടുന്നതിന് ആഭ്യന്തര, വാണിജ്യ, ജലസേചന ധനമന്ത്രാലയങ്ങളുമായി സഹകരിച്ച് വിവിധ പദ്ധതികൾ കൃഷിവകുപ്പ് നടപ്പാക്കിയിട്ടുണ്ട്.
സൗദി അറേബ്യയിൽ എണ്ണയിൽ നിന്നുള്ള വരുമാനം കൂടുകയും എന്നാൽ ആ രംഗത്ത് അധികം തൊഴിൽ അവസരങ്ങൾ ഉണ്ടാകാതിരിക്കുകയും ചെയ്തപ്പോൾ 1960 കളിലും എഴുപതുകളിലും സൗദി ഗവൺമെന്റ് രാജ്യത്തെ സ്ഥലങ്ങൾ നാട്ടുകാർക്കും കമ്പനികൾക്കും സൗജന്യമായി നൽകുകയും അവിടെ കൃഷിയുൾപ്പെടെയുള്ള ഏതു ബിസിനസും ചെയ്യാൻ ആവശ്യത്തിനു മൂലധനം കിട്ടാനുള്ള സൗകര്യവും ഉണ്ടാക്കി.
അതോടെ മരുഭൂമിയിൽ കിണറുകളിൽ നിന്നും വെള്ളം പമ്പ് ചെയ്ത് ഉണ്ടാക്കിയെടുക്കുന്ന ഗോതമ്പ് അടക്കമുള്ള വിളകൾ രാജ്യത്ത് ഉല്പാതിപ്പിച്ചു തുടങ്ങി.
ഭൂഗർഭജലം കിട്ടാത്ത ഇടങ്ങളിൽ ഉപ്പുവെള്ളം ശുദ്ധീകരിച്ച് ഗോതമ്പ് കൃഷി നടത്തി.
ഇതിന്റെ ഫലമായി 1980-കളിൽ സൗദി ഗോതമ്പിന്റെ കാര്യത്തിൽ ഭക്ഷ്യ സ്വയംപര്യാപ്തത നേടുകയും 1990-കളിൽ ഗോതമ്പ് മറ്റു രാജ്യങ്ങളിലേക്ക് വിലയ്ക്കും അല്ലാതെയും കയറ്റിയയക്കാനും തുടങ്ങി.
പിന്നീട് ഇരുപത്തിയൊന്നാം നൂറ്റാണ്ടോടെ ഭൂഗർഭ ജലത്തിന്റെ ദുരുപയോഗവും മറ്റും കാരണത്താൽ ഗോതമ്പുകൃഷി വർദ്ധിപ്പിക്കുന്നത് ഗവൺമെന്റ് നിർത്തി.
കാർഷിക മേഖലയിൽ നിന്നും സൗദി അറേബ്യ പാലുല്പന്നങ്ങൾ, മുട്ട , മത്സ്യം .
കോഴി , പഴം , പച്ചക്കറി , പൂവ് എന്നിവ കയറ്റുമതി ചെയ്യുന്നുണ്ട് .
രാജ്യത്തിന്റെ വിവിധ ഭാഗങ്ങളിൽ  ചെറുതും വലുതുമായ നിരവധി അണക്കെട്ടുകളുണ്ട് .
താഴ്ന്ന പ്രദേശങ്ങളിലുള്ള ജനവാസ കേന്ദ്രങ്ങളേയും കൃഷിയിടങ്ങളേയും മഴവെള്ളപ്പാച്ചിലിൽനിന്ന് രക്ഷിക്കാനായാണ് പല ഭാഗത്തും അണക്കെട്ടുകൾ പണിതത്.
പിന്നീടവ ജലസേചനം പോലുള്ള വിവിധ ആവശ്യങ്ങൾക്ക് കൂടി ഉപകാരപ്പെടുന്നതായി മാറുകയായിരുന്നു.
വേനലിൽ പൂർണമായും വറ്റിവരളുന്ന ഈ സംഭരണികളിൽ അപൂർവമായി ലഭിക്കുന്ന മഴയിലൂടെ വന്നെത്തുന്ന വെള്ളം കാരണം ആറു മാസത്തോളം ജലസാന്നിധ്യമുണ്ടാകും.
ഇങ്ങനെ കെട്ടിനിർത്തുന്ന വെള്ളം ജലസേചനത്തിനും മറ്റുമാണ് ഉപയോഗിക്കുന്നത്.
വെള്ളമുള്ളപ്പോൾ അണക്കെട്ടുകൾ കേന്ദ്രീകരിച്ച് ചെറിയ തോതിൽ വിനോദ സഞ്ചാരവും നടക്കാറുണ്ട്.
ഈന്തപ്പന കൃഷി
സൗദി അറേബ്യയിൽ ഏറ്റവും പ്രാധാന്യത്തോടെയും കൂടുതലായും കൃഷി ചെയ്യുന്നത് ഈന്തപ്പനയാണ് .
അറബ് പാരമ്പ്യത്തിന്റെയും പ്രൗഢിയുടെയും പ്രതീകങ്ങളായി തദ്ദേശീയർ ഈന്തപ്പന തോട്ടങ്ങളെ കാണുകയും പരിപാലിക്കുകയും ചെയ്യുന്നു.
വിവിധ തരത്തിലും വർണങ്ങളിലുമുള്ള ഈന്തപ്പഴക്കുലകൾ അലങ്കാരമാക്കി രാജ്യത്തെ റോഡിന് വശങ്ങളിലും ഉദ്യാനങ്ങളിലും പാർക്കുകളിലുമെല്ലാം ഭംഗിയേറിയ കാഴ്ചയാണ്.
നഗരസൗന്ദര്യവത്കരണത്തിന്റെ ഭാഗമായാണ് ഈന്തപ്പനകൾ വെച്ചുപിടിപ്പിക്കുന്നത്.
പെട്രോളിയം ഉത്പന്നങ്ങൾ വ്യ്യാവസായികാടിസ്ഥാനത്തിൽ  ഉത്പാതിപ്പിക്കുന്നതിനു മുമ്പ് സൗദിയിലെ പ്രധാന വരുമാനം ഈന്തപ്പന തോട്ടങ്ങളായിരുന്നു.
മുഹമ്മദ്‌ നബിയുടെ കാലത്ത് മദീനയിലെ മസ്ജിദുന്നബവിയടക്കമുള്ള പള്ളികൾ ഈന്തപ്പന ഓലകൾ കൊണ്ടാണ് നിർമിച്ചിരുന്നത്.
ഈന്തപ്പനയുടെ ഓലകൾ ചേർത്തുകൊണ്ട് പഴയകാലത്ത് വീടുകൾ മേയുകയും പനയുടെ ഓരോഭാഗങ്ങൾ കൊണ്ടും സ്ത്രീകൾ വിവിധതരം കരകൗശല വസ്തുക്കൾ നിർമ്മിക്കുകയുമെല്ലാം ചെയ്തിരുന്നു.
ഇന്ന് ഈന്തപ്പഴം സംസ്‌കരിച്ച് വിവിധ ഇനങ്ങളും ഉത്പന്നങ്ങളുമാക്കി ലോകമെങ്ങുമെത്തിക്കാൻ ധാരാളം ഫാക്ടറികളും ലാബുകളും കമ്പനികളുമാണ് സൗദിയിലുള്ളത്.
രാജ്യത്ത് കൃഷി എന്നതിനേക്കാളേറെ ഈന്തപ്പഴം പാരമ്പര്യത്തിന്റെ പ്രതീകമാണ്.
സൗദി അറേബ്യയിലെ പ്രധാന ഈന്തപ്പഴത്തോട്ടങ്ങളുള്ള അൽ ഖസീം മേഖലയിലെ 75 ശതമാനം ഭൂപ്രദേശവും ഈത്തപ്പഴകൃഷിക്ക് അനുയോജ്യമാണ്.
കൃഷി വകുപ്പ് ഒടുവിൽ നടത്തിയ സർവേ പ്രകാരം അൽ ഖസീം മേഖലയിൽ 16,000ത്തിൽപരം ഈന്തപ്പന തോട്ടങ്ങളുണ്ട്.
കൂടാതെ അൽഹസ പോലുള്ള കൃഷിയിടങ്ങളും മദീന , ഉനൈസ , അൽറസ്സ്, മജ്മഅ തുടങ്ങിയിടങ്ങളിലും ധാരാളം കൃഷി ചെയ്യുന്നുണ്ട്.
ഒരു കാലത്ത് മരുഭൂമിയിലെ മനുഷ്യ ജീവിതത്തിന്റെ അവിഭാജ്യ ഘടകമായിരുന്നു ഈന്തപ്പനയിൽ നിന്നായിരുന്നു കയറും കൊട്ടകളും മീൻപിടിത്ത തോണികളിലെ പായകളും എല്ലാം നിർമിച്ചിരുന്നത്.
ഇന്ത്യ - സൗദി ബന്ധം ജിദ്ദയിലെ ഇന്ത്യൻ നയതന്ത്ര കാര്യാലയം
സൗദി അറേബ്യയിലെ ഏറ്റവും വലിയ പ്രവാസി സമൂഹം ഇന്ത്യക്കാരാണ്.
ഇരുപതു ലക്ഷത്തിലേറെ വരുന്ന ഇന്ത്യക്കാരുടെ സാന്നിധ്യമാണ് സൗദി അറേബ്യയിലുള്ളത്.
സൗദിയിലെ ഇന്ത്യൻ ജോലിക്കാരുടെ വിശ്വസ്തതയും, ആത്മാർത്ഥതയും, വൈദഗ്ദ്ധ്യവും അധികൃതരുടെ പ്രശംസ പിടിച്ചെടുത്തിട്ടുണ്ട്.
ഇരു രാജ്യങ്ങളും തമ്മിൽ ഉഭയകക്ഷി സൗഹൃദത്തിൽ തുടങ്ങിയ പരമ്പരാഗത ബന്ധം വികസിച്ച് ഇപ്പോൾ തന്ത്രപ്രധാനം എന്ന പദവിയിലേക്ക് ശക്തിപ്പെട്ടിട്ടുണ്ട്.
അടുത്ത കാലത്ത്  സൗദി  ഭരണാധികാരി അബ്ദുല്ല രാജാവ് ഇന്ത്യയിലും ഇന്ത്യൻ പ്രധാനമന്ത്രി മൻമോഹൻ സിംഗ് സൗദിയിലും നടത്തിയ ഉഭയകക്ഷി സന്ദർശനത്തോടെ ഇരു രാജ്യങ്ങളും തമ്മിലുള്ള ബന്ധത്തിൽ ഗുണകരമായ മാറ്റമാണ് വന്നിട്ടുള്ളത്.
ഇന്തോ-അറബ് ചേംബറിന്റെ പിന്തുണയോടെ വാതകപൈപ്പ്‌ലൈനും ഫാഷൻ സിറ്റിയുമുൾപ്പെടെ നിരവധി പദ്ധതികളാണ് പ്രധാനമന്ത്രിയുടെ സാന്നിധ്യത്തിൽ ഇന്ത്യൻ വ്യവസായി പ്രതിനിധി സംഘം സമർപ്പിച്ചത്.
സൗദിയുടെ നാലാമത്തെ വലിയ വാണിജ്യ പങ്കാളിയാണ് ഇപ്പോൾ ഇന്ത്യ.
2006 - 2007 ൽ 15,946.10 ദശലക്ഷം അമേരിക്കൻ ഡോളർ ആയിരുന്ന സൗദിയിലേക്കുള്ള ഇന്ത്യയുടെ കയറ്റുമതി.
ഇത് 2010 -2011 ൽ 25,612.46 ദശലക്ഷം അമേരിക്കൻ ഡോളർ ആയാണ് ഉയർന്നത്.
അതേസമയം, 2006-07 വർഷം 2590.77 ദശലക്ഷം അമേരിക്കൻ ഡോളർ ആയിരുന്ന സൗദിയിലേക്കുള്ള ഇന്ത്യയുടെ കയറ്റുമതി 2010-11 ൽ 5,227.19 ദശലക്ഷം അമേരിക്കൻ ഡോളർ ആയും ഉയർന്നു.
രണ്ടു ലക്ഷത്തോളം ഹജ്ജ് തീർത്ഥാടകരാണ് വർഷം തോറും ഇന്ത്യയിൽ നിന്ന് എത്തുന്നത്.
കൂടാതെ നിരവധി ഉംറ തീർത്ഥാടകരും എത്തുന്നുണ്ട്.
സൗദിയും ഇന്ത്യയും തമ്മിലുള്ള ബന്ധം മെച്ചപ്പെടുത്താനായി സൗദി-ഇന്ത്യ യൂത്ത് ഫോറം എന്നൊരു വിഭാഗം രൂപീകരിക്കപ്പെട്ടിട്ടുണ്ട്.
ഇതിന്റെ ഭാഗമായി 2012 മാർച്ച് മാസത്തിൽ സൗദിയിലെ യുവാക്കളുടേയും, യുവതികളുടേയും ഒരു സംഘം ഇന്ത്യ സന്ദർശിക്കുകയുണ്ടായി.
ഇന്ത്യയുടെ കല , സംസ്ക്കാരം , വിദ്യാഭ്യാസം , പൈതൃകം എന്നിവയെക്കുറിച്ചു പഠിക്കുകയും മനസ്സിലാക്കുകയും ചെയ്യുക എന്നതായിരുന്നു ലക്ഷ്യം.
ഇന്ത്യയുടെ വിവരസാങ്കേതികവിദ്യ തലസ്ഥാനമായ ബെംഗളൂരുവും ഇവർ സന്ദർശിക്കുകയുണ്ടായി .
സാംസ്കാരിക ബന്ധം
പുരാതന കാലം മുതൽ തന്നെ വാണിജ്യ ബന്ധങ്ങളിൽ ഇൻഡോ സൗദി ബന്ധം നിലനിന്നിരുന്നു.
അടുത്ത കാലത്ത് നടന്ന സൗദി ഭരണാധികാരി അബ്ദുല്ല രാജാവിന്റെ ദൽഹി സന്ദർശനവും ഇന്ത്യൻ പ്രധാനമന്ത്രി  മൻമോഹൻ സിംഗിന്റെ റിയാദ് സന്ദർശനവും ഇരു രാജ്യങ്ങളും തമ്മിൽ വ്യാപാര-സാംസ്കാരിക മേഖലകളിൽ കൂടുതൽ പുരോഗതി കൈവന്നിട്ടുണ്ട് .
ഇൻഡോ സൗദി ബന്ധം രാഷ്ട്രീയ, സൈനിക, തന്ത്രപ്രധാന മേഖലകളിൽ ഇപ്പോൾ വികസിച്ചിട്ടുണ്ട്.
വിദ്യാഭ്യാസ സാംസ്‌കാരിക മേഖലകളിലെ പരസ്പര സഹകരണവും മെച്ചപ്പെട്ടിട്ടുണ്ട്.
സംയുക്ത ഗവേഷണ പദ്ധതികൾക്കുവേണ്ടി ഇന്ത്യൻ സൗദി സർവകലാശാലകൾ തമ്മിൽ ധാരണാപത്രം നിലവിലുണ്ട്.
കിംഗ് അബ്ദുൽ അസീസ് ഫൗണ്ടേഷൻ ഫോർ റിസർച്ച് ആൻഡ് ആർകൈവ്‌സും ജാമിയ മില്ലിയ്യ ഇസ്‌ലാമിയയിലെ ഇന്ത്യ അറബ് കൾച്ചറൽ സെന്ററും തമ്മിൽ പുതിയ കരാർ ഒപ്പുവെച്ചിട്ടുണ്ട്.
കരാർ പ്രകാരം സൗദി ചരിത്രം, സംസ്‌കാരം എന്നിവ സംബന്ധിച്ച് അറബിയിൽ രചിച്ച പ്രധാന കൃതികൾ ഇന്ത്യൻ ഭാഷകളിലേക്കും അറേബ്യൻ ഉപഭൂഖണ്ഡം, സംസ്‌കാരം, നാഗരികത എന്നിവ സംബന്ധിച്ച് ഇന്ത്യൻ ഭാഷകളിലുള്ള കൃതികൾ അറബിയിലേക്കും തർജ്ജമ ചെയ്യും .
വാണിജ്യബന്ധം
ഇന്ത്യയും-സൗദി അറേബ്യയും തമ്മിൽ വാണിജ്യബന്ധം ഊഷ്മളമാക്കാനായി സൗദി-ഇന്ത്യൻ ബിസിനസ് നെറ്റ് വർക്ക് എന്ന അനൗദ്യോഗിക ശൃംഖലക്കു തുടക്കം കുറിച്ചിട്ടുണ്ട്.
ഇന്ത്യയിലെ കമ്പനികൾക്ക് സൗദിയിലെ വ്യാവസായിക അന്തരീക്ഷം മുതലാക്കാന കഴിയത്തക്കവിധം അതിന്റെ വാതായനങ്ങൾ തുറന്നിടുക എന്നതാണ് ഇതുകൊണ്ട് ഉദ്ദേശിക്കുന്നത് മനുഷ്യാവകാശങ്ങൾ
സൗദി അറേബ്യയിലെ മനുഷ്യാവകാശ ലംഘനങ്ങൾ ഐക്യരാഷ്ട്രസഭയുടെ വിമർശനത്തിന് ഇടയാക്കിയിട്ടുണ്ട് .
സൗദിയിൽ മതസ്വാതന്ത്ര്യം അനുവദിക്കണമെന്ന് പല മനുഷ്യാവകാശ സംഘടനകളും ആവശ്യപ്പെട്ടിട്ടുണ്ട്.
ഏഷ്യൻ രാജ്യങ്ങളിൽ നിന്നുള്ള തൊഴിലാളികളോട് അടിമകളെ പോലെയാണ് പെരുമാറുന്നതെന്ന് ഹ്യൂമൺ റൈറ്റ് വാച്ച്  എന്ന അന്താരാഷ്ട്ര സംഘടന കുറ്റപ്പെടുത്തുന്നു .
2011 ൽ സൗദി അറേബ്യയിലെ ജയിലുകളിൽ ആകെ തടവിൽ കഴിയുന്നവരുടെ എണ്ണം 49000 ആണെന്ന് അമേരിക്കൻ മനുഷ്യാവകാശ സംഘടനയുടെ കണക്കുകൾ സൂചിപ്പിക്കുന്നു .
ഇസ്ലാമിക രാഷ്ട്രം എന്ന് അവകാശപ്പെടാൻ ആവില്ലെങ്കിലും ഭാഗികമായി ശരീഅത്ത് നിയമങ്ങൾ നടപ്പാക്കുന്ന രാഷ്ട്രമാണ് സൗദി അറേബ്യ.
ആയതിനാൽ രാഷ്ട്രത്തിൽ ധാർമികതയും മൂല്യങ്ങളും നിലനിർത്തുന്നതിന് ചില കർശന നിയമങ്ങൾ നടപ്പാക്കപ്പെട്ടിരിക്കുന്നു.
പ്രത്യക്ഷത്തിൽ മനുഷ്യാവകാശങ്ങളെ ഹനിക്കുന്നത് എന്ന് വിലയിരുത്തുന്ന ഈ നിയമങ്ങൾ പക്ഷേ ലോക രാഷ്ട്രങ്ങളിൽ വെച്ച് കുറ്റകൃത്യങ്ങളുടെ എണ്ണം കുറച്ചു കൊണ്ടുവരാൻ സൗദി അറേബ്യയെ സഹായിച്ചിട്ടുണ്ട്.
കൊലപാതകം, പിടിച്ചുപറി, ബലാൽസംഗം തുടങ്ങിയ കുറ്റകൃത്യങ്ങൾ മറ്റു രാജ്യങ്ങളെ അപേക്ഷിച്ച് സൗദി അറേബ്യയിൽ കുറവാണ് .
കുറ്റകൃത്യങ്ങളുടെ കണക്കിൽ 82 രാഷ്ട്രങ്ങളുടെ പട്ടികയിൽ സൗദി അറേബ്യയുടെ സ്ഥാനം 48 ആണ് .
ഉപഭോക്തൃനിയമം
വളരെ ശക്തമായ ഉപഭോക്തൃനിയമമാണ് രാജ്യത്ത് വാണിജ്യ-വ്യവസായ മന്ത്രാലയം നടപ്പാക്കിയിരിക്കുന്നത്.
വാങ്ങിയ വസ്തുക്കൾ തിരിച്ചുകൊടുക്കാൻ ഉപഭോക്താവിന് അവകാശം നൽകുന്ന നിയമം നിലവിലുണ്ട്.
ഇതനുസരിച്ച് വാങ്ങിയ വസ്തു ഗുണനിലവാരമില്ലാത്തതോ കേടുപാടുള്ളതോ ഉപയോഗ്യമല്ലാത്തതോ വ്യാജമോ എന്ന് ബോധ്യപ്പെട്ടാൽ അവ തിരിച്ചുകൊടുക്കാൻ ഉപഭോക്താവിന് അവകാശമുണ്ട്.
വിറ്റ വസ്തുക്കൾ തിരിച്ചെടുക്കുകയില്ലെന്ന് വിപണന കേന്ദ്രങ്ങളിൽ പ്രദർശിപ്പിക്കാനും ഉപഭോക്താക്കൾക്ക് നൽകുന്ന അച്ചടിച്ച പേമെൻറ് ഇൻവോയ്സുകളിൽ എഴുതാനും പാടില്ല.
മടക്കിയെടുക്കുന്ന വസ്തുവിന്റെ വിലയും ആവശ്യമെങ്കിൽ നഷ്ടപരിഹാരവും നൽകാൻ വ്യാപാരികൾ ബാധ്യസ്ഥരാണ്.
വ്യാപാര കേന്ദ്രങ്ങളിൽ വാണിജ്യ-വ്യവസായ മന്ത്രാലയത്തിന്റെ നിരീക്ഷണ സംഘങ്ങൾ പരിശോധന നടത്തുകയും നിയമലംഘനം കണ്ടെത്തിയാൽ ബന്ധപ്പെട്ട വ്യാപാരികൾക്കെതിരെ നിയമനടപടികൾ സ്വീകരിക്കുക്കയും ചെയ്യും .
ചിത്രശാല സൗദി അറേബ്യ - ദൃശ്യങ്ങൾ സൗദി സംസ്കാരം സൗദി സംസ്കാരം സൗദി അറേബ്യ സൗദി അറേബ്യയിലെ നാണയങ്ങൾ ആഫ്രിക്കൻ സ്ത്രീ ആക്രി സാധനങ്ങളുമായി പോകുന്നു.
അബഹ എന്ന വിനോദസഞ്ചാര കേന്ദ്രം റിയാദ് നഗരം (രാത്രി കാഴ്ച) കിങ് ഫഹദ് സ്റ്റേഡിയം കിങ് ഫഹദ് സ്റ്റേഡിയം മക്കായിലെ അൽ ഹറം മസ്ജിദ് പൗരാണിക കാലത്തെ കെട്ടിടങ്ങൾ വിദ്യാഭ്യാസ മന്ത്രാലയം കാർഷിക മന്ത്രാലയം ഗതാഗത മന്ത്രാലയം അവലംബം കൂടുതൽ വായനയ്ക്ക് മുഹമ്മദ് അസദ്:  മക്കയിലേക്കുള്ള പാത അൽ ഫർസി, ഫൗദ് (2004) മോഡേണിറ്റി ആന്റ് ട്രഡീഷൻ: ദ സൗദി ഇക്ക്വേഷൻ: പാനാർക്ക് ഇന്റർനാഷണൽ ലിമിറ്റഡ്: ISBN 0-9548740-1-3 ഗാർഡ്നർ, ആൻഡ്രൂ (2004) ദ പൊളിറ്റിക്കൽ ഇക്കോളജി ഓഫ് ബെദു പാസ്റ്ററിലസം ഇൻ ദ കിങ്ഡം ഓഫ് സൗദി അറേബ്യ.
ഇൻ പൊളിറ്റിക്കൽ ഇക്കോളജി എക്രോസ് സ്പേസ്, സ്കേൽസ്, ആന്റ് സോഷ്യൽ ഗ്രൂപ്പ്സ്, ലിസ ജെസൺ,  സൂസൻ പോൾസൺ, റൂട്ടേഴ്സ് യൂണിവേഴ്സിറ്റി പ്രസ്സ്.
ജോൺസ്, ജോൺ പോൾ.
ഇഫ് ഒലയ സ്ട്രീറ്റ് കുഡ് ടോക്ക്: സൗദി അറേബ്യ- ദ ഹെർട്ട്ലാന്റ് ഓഫ് ഓയിൽ ആന്റ് ഇസ്ലാം.
ദ താസാ പ്രസ്സ് (2007).
ISBN 0-9790436-0-3 ലിപ്മാൻ, തോമസ്.
"ഇൻസൈഡ് ദ മിറാഷ്: അമേരിക്കാസ് ഫ്രജൈൽ പാർട്ട്ണർഷിപ്പ് വിത്ത് സൗദി അറേബ്യ" (വെസ്റ്റ് വ്യൂ 2004) ISBN 0-8133-4052-7 സാന്ദ്രാ മാക്കേ, ദ സൗദീസ്: ഇൻസൈഡ് ദ ഡസർട്ട് കിങ്ഡം (ഹൗട്ടൺ മിഫ്ലിൻ, 1987) ISBN 0-395-41165-3 മാത്യ.
ആർ.സിമ്മൺസ്, ട്വിലൈറ്റ് ഇൻ ദ ഡസർട്ട് ദ കമിംഗ് സൗദി ഓയിൽ ഷോക്ക്  ആന്റ് ദ വേൾഡ് ഇക്കോണമി , ജോൺ വിലി സൺസ്, 2005, ISBN 0-471-73876-X പാസ്കൽ, മിനോറെറ്റ് ദ സൗദി എനിഗ്മ: എ ഹിസ്റ്ററി (സെഡ് ബുക്ക്സ്, 2005) ISBN 1-84277-605-3 അൽ-റഷീദ്, മാദാവി, എ ഹിസ്റ്ററി ഓഫ് സൗദി അറേബ്യ (കേംബ്രിഡ്ജ് യൂണിവേഴ്സിറ്റി പ്രസ്സ്, 2002) ISBN 0-521-64335-X റോബർട്ട് ലാസേ, ദ കിങ്ഡം: അറേബ്യ ദ ഹൗസ് ഓഫ് സൗദ് , എവൺ ബുക്ക്സ്, 1981.
ലൈബ്രറി ഓഫ് കോൺഗ്രസ്സ്: 81-83741 ISBN 0-380-61762-5 ഓവൻ റോജർ സ്റ്റേറ്റ് പവർ ആന്റ് പൊളിറ്റിക്സ് ഇൻദ മേക്കിംഗ് ഓഫ് മോഡേൺ മിഡ്ഡിൽ ഈസ്റ്റ് , മൂന്നാം പതിപ്പ് (റൗട്ട്ലെഡ്ജ്, 2006) ISBN 0-415-29713-3 കാർമെൻ ബിൻ ലാദൻ, ഇൻസൈഡ് ദ കിങ്ഡം: മൈ ലൈഫ് ഇൻ സൗദി അറേബ്യ Archived 2023-11-13 at the Wayback Machine , ഗ്രാന്റ് സെൻട്രൽ പബ്ലിഷിംഗ്, 2005, SBN 0446694886 റോബർട്ട് ലാസേ, ഇൻസൈഡ് ദ കിങ്ഡം , ഹച്ചിൻസൺ പബ്ലിഷിംഗ്, 2009.
മാർക്ക് വെസ്റ്റൺ, "പ്രോഫറ്റസ് ആന്റ് പ്രിൻസസ്സ്," വിലെ, 2008.
ഫെഡറൽ റിസർച്ച് സ്റ്റഡി, "സൗദി അറേബ്യ എ കൺട്രി സ്റ്റഡി" കാരെൻ എലിയറ്റ് ഹൗസ് "ഓൺ സൗദി അറേബ്യ" പുറത്തേക്കുള്ള കണ്ണികൾ വേൾഡ് ഫാക്ട് ബുക്ക് - സൗദി അറേബ്യ Archived 2019-01-08 at the Wayback Machine സൗദി എംബസ്സി വിദേശ കാര്യ മന്ത്രാലയം - സൗദി അറേബ്യ സൗദിആരാംകോ Archived 2018-10-17 at the Wayback Machine കിങ് ഖാലിദ് അന്താരാഷ്ട്ര വിമാനത്താവളം പ്രിൻസസ്സ് നൂറ യൂണിവേഴ്സിറ്റി ഫോർ വിമെൻ മക്ക പ്രവിശ്യയുടെ വെബ് വിലാസം Archived 2010-01-31 at the Wayback Machine തായിഫ് അന്താരാഷ്ട്ര പുഷ്പമേള Archived 2012-05-07 at the Wayback Machine വാട്ടർ ആന്റ് ഇലക്ട്രിസിറ്റി കമ്പനി കിങ് അബ്ദുള്ള സർവ്വകലാശാല വാട്ടർ ഇലക്ട്രിസിറ്റി പവർ ജനറേഷൻ കോർപ്പറേഷൻ Archived 2013-01-04 at the Wayback Machine ഹജ്ജ് മന്ത്രാലയം
കണ്ടുകൊണ്ടൈൻ കണ്ടുകൊണ്ഡൈൻ
ജെയ്ൻ ഓസ്റ്റന്റെ 1811 ലെ സെൻസ് ആന്റ് സെൻസിബിലിറ്റി എന്ന നോവലിനെ ആസ്പദമാക്കി 2000 ആമാണ്ടിൽ പുറത്തിറങ്ങിയ ഒരു തമിഴ് ചിത്രമാണ് കണ്ടുകൊണ്ടേൻ കണ്ടുകൊണ്ടേൻ .
ഛായാഗ്രാഹകനായ രാജീവ് മേനോൻ സഹരചന നിർവ്വഹിച്ച് സംവിധാനം ചെയ്ത ഈ ചിത്രത്തിൽ മമ്മൂട്ടി , ഐശ്വര്യ റായ് , തബു , അജിത് കുമാർ , അബ്ബാസ് എന്നിവർ അഭിനയിച്ചു.
മുതിർന്ന അഭിനേതാക്കളായ ശ്രീവിദ്യ , രഘുവരൻ , മണിവണ്ണൻ എന്നിവർ മറ്റു പ്രധാന കഥാപാത്രങ്ങളെ അവതരിപ്പിച്ചു.
ചിത്രത്തിന്റെ ശബ്‌ദട്രാക്ക് എ. ആർ. റഹ്മാനും ഛായാഗ്രഹണം രവി കെ. ചന്ദ്രനും നിർവ്വഹിച്ചു.
നിരവധി കാലതാമസങ്ങൾക്ക് ശേഷം, 2000 മെയ് 5 ന് ഈ ചിത്രം ഇന്ത്യൻ പ്രേക്ഷകർക്കായി റിലീസ് ചെയ്യപ്പെട്ടു.
ഈ ചിത്രം തെലുങ്കിൽ പ്രിയുരാലു പിലിചിണ്ടി എന്ന പേരിൽ മൊഴിമാറ്റം നടത്തി റിലീസ് ചെയ്യുകയും നിർമ്മാതാക്കൾ ലോകമെമ്പാടും സബ്ടൈറ്റിൽ പതിപ്പുകൾ പുറത്തിറക്കുകയും ചെയ്തു.
ദേശീയ ചലച്ചിത്ര അവാർഡും രണ്ട് ഫിലിംഫെയർ അവാർഡുകളും (സൗത്ത്) നേടിയ ഈ ചിത്രം അന്താരാഷ്ട്ര ചലച്ചിത്രമേളകളിലും പ്രദർശിപ്പിച്ചിരുന്നു.
അഭിനേതാക്കൾ മമ്മൂട്ടി : മേജർ ബാല അജിത് കുമാർ : മനോഹർ തബു : സി. സൌമ്യ ഐശ്വര്യ റായ് : മീനാക്ഷി അബ്ബാസ് : ശ്രീകാന്ത് മണിവണ്ണൻ : ശിവജ്ഞാനം ശ്രീവിദ്യ : പത്മ രഘുവരൻ : സൌമ്യുടെ മേലധികാരി നിഴൽഗൾ രവി : സ്വാമിനാഥൻ ശാമിലി : കമല അനിത രത്നം : ലളിത ഉണ്ണിക്കൃഷ്ണൻ നമ്പൂതിരി : ചന്ദ്രശേഖർ കുമാരി രുഗ്മിണി : ശിവജ്ഞാനത്തിന്റെ അമ്മ മോഹൻ രാമൻ : പരമേശ്വരൻ, ശ്രീകാന്തിന്റെ അസിസ്റ്റന്റ് N. മാതൃബൂതം : മനോഹറിന്റെ പിതാവ് സത്യപ്രിയ : മനോഹറിന്റെ മാതാവ് S. N. ലക്ഷ്മി : ചിന്നതാ ശ്രീജ : വത്സല നീലു as Allimuthu വരദരാജൻ : ശ്രീകാന്തിനെ അഭിമുഖം നടത്തുന്നയാൾ ഉമ പത്മനാഭൻ : ശ്രീകാന്തിനെ അഭിമുഖം നടത്തുന്നവൾ മലേഷ്യ വാസുദേവൻ : ഒരു സിനിമാ നിർമ്മാതാവ് അരവിന്ദ് : മനോഹറിന്റെ ചങ്ങാതി ഗംഗൈ അമരൻ : ഗംഗൈ അമരൻ സുന്ദരമൂർത്തി : ചൈന്നൈയിലെ വീട്ടുടമ അതിഥി വേഷങ്ങൾ ഡിനോ മോറിയ : വിനോദ് പൂജ ഭദ്ര : നന്ദിനി വർമ്മ സെന്തിൽ : സെന്തിൽ രാജീവ് മേനോൻ : മനോഹറിന്റെ ചിത്രത്തിലെ ഒരു നടൻ (uncredited) കല്ല്യാണി മേനോൻ : മീനാക്ഷിയുടെ സംഗീതാദ്ധ്യാപിക (uncredited) അവലംബം
ഹിക്കഡുവ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Hikkaduwa_National_Park
ഹിക്കഡുവ ദേശീയോദ്യാനം ശ്രീലങ്കയിലെ രണ്ടു മറൈൻ ദേശീയോദ്യാനങ്ങളിലൊന്നാണിത്.
ഫ്രിഞ്ചിങ് പവിഴപ്പുറ്റുകളുടെ ഉയർന്ന ജൈവവൈവിധ്യം ഇവിടെ കാണാൻ കഴിയുന്നു.1940-ൽ അമ്പലങ്ങോഡ , ഹിക്കഡുവ എന്നീ ചെറിയദ്വീപുകൾ ഉൾക്കൊള്ളിച്ച് തീരദേശത്തിന്റെ അതിരുകൾ സംരക്ഷിക്കുന്നതിനും ദ്വീപിൽ കൂടുകൂട്ടുന്ന കടൽപ്പക്ഷികളുടെ സംരക്ഷണത്തിനായി ഒരു സങ്കേതമുണ്ടാക്കാനും തീരുമാനമുണ്ടായി.
1979 മേയ് 18 ന് ആരംഭത്തിൽ ഇതിനെ വന്യജീവിസങ്കേതമായി നാമകരണം ചെയ്തെങ്കിലും 1988 ആഗസ്റ്റ് 14 ന് ഈ ദേശീയോദ്യാനം നാച്യുർ റിസർവ് ആയി മാറ്റി.
2002 സെപ്തംബർ 19 ന് ഇതിനെ ദേശീയോദ്യാനത്തിന്റെ നിലവാരത്തിലേയ്ക്ക് ഉയർത്തി.
സ്നോർക്കെലിങിനും സ്കൂബ ഡൈവിംഗിനും അനുയോജ്യമായ പ്രദേശമാണിത്.
ശരാശരി 5 മീറ്റർ താഴ്ചയുള്ള ചുറ്റുപാടിൽ ഫ്രിഞ്ചിങ് പവിഴപ്പുറ്റുകളും ലഗൂണുകളും ഇവിടെ കാണപ്പെടുന്നു.
ഈ പവിഴപ്പുറ്റുകൾ തിരമാലകളിൽ നിന്ന് തീരപ്രദേശത്തെ സംരക്ഷിക്കുകയും മണ്ണൊലിപ്പ് തടയുന്ന പ്രതിരോധ പ്രകൃതിദത്ത ചിറയായി ( പുലിമുട്ട് ) കാണപ്പെടുകയും ചെയ്യുന്നു.
ഇവിടേയ്ക്ക് സന്ദർശകരുടെ എണ്ണം കൂടുന്നതിനനുസരിച്ച് അടുത്ത 25 വർഷത്തിനുള്ളിൽ ഈ ദേശീയോദ്യാനത്തിലെ പവിഴപ്പുറ്റുകളുടെ ഡിഗ്രേഡേഷൻ വർദ്ധിക്കാൻ കാരണമാകുന്നതായി കണ്ടെത്തിയിട്ടുണ്ട്.
ഈർപ്പമുള്ള മേഖലയിലാണ് ഈ ദേശീയോദ്യാനം സ്ഥിതിചെയ്യുന്നത്.
ഇവിടെ 2,000 മില്ലിമീറ്റർ വർഷപാതം ലഭിക്കുന്നു.
വടക്കു-പടിഞ്ഞാറ്, തെക്കു-കിഴക്കൻ മൺസൂൺ മഴയാണ് ഇവിടെ ലഭിക്കുന്നത്.
ഏപ്രിൽ-ജൂൺ, സെപ്റ്റംബർ-നവംബർ വരെയുള്ള കാലയളവിലാണ് മഴ പൂർണ്ണമായും ലഭിക്കുന്നത്.
മൺസൂൺ കാലത്തിനിടയിലുള്ള ഇടവേളയിൽ വരണ്ട കാലാവസ്ഥയാണ് അനുഭവപ്പെടുന്നത്.
ഈ സമയമാണ് ദേശീയോദ്യാനം സന്ദർശിക്കാൻ അനുകൂലമായിരിക്കുന്നത്.
ഇവിടത്തിന്റെ ജലത്തിന്റെ താപനില 28.0°-30.0°C ആണ്.
അന്തരീക്ഷ താപനില 27°C ആണ്.
60 വർഗ്ഗത്തിൽപ്പെട്ട കട്ടിയുള്ള പവിഴപ്പുറ്റുകൾ ഇവിടെയുളളതായി രേഖപ്പെടുത്തിയിട്ടുണ്ട്.
ഫോളീയേഷ്യസ് മോൺടിപോറ വർഗ്ഗത്തിൽപ്പെട്ട പൊറ്റ പോലെയും ശാഖകളോടുകൂടിയതുമായ ഇനം പവിഴപ്പുറ്റുകളാണ് ഇവിടെ കൂടുതലായി കാണപ്പെടുന്നത്.
ഫാവിഡേ , പോർട്ടിഡേ എന്നീ കുടുംബങ്ങളിൽപ്പെട്ട പവിഴപ്പുറ്റുകൾ വലിയ കോളനികളായി ഈ തീരപ്രദേശത്ത് കാണപ്പെടുന്നു.
സ്റ്റാഗ്ഹോൺ , എൽക്ഹോൺ , ബ്രെയിൻ , കാബേജ് , സ്റ്റാർ , റ്റേബിൾ തുടങ്ങിയ ഇനം പവിഴപ്പുറ്റുകൾ ജൈവവൈവിധ്യത്തിൽപ്പെടുന്നു.
76 ജീനസിലുൾപ്പെടുന്ന 170 വർഗ്ഗത്തിൽപ്പെട്ട കോറൽഫിഷും ഇവിടെ കാണപ്പെടുന്നു.
5–10 മീറ്റർ താഴ്ചയുള്ള ചുറ്റുപാടിൽ ഹെലിമെഡെ ജീനസിൽപ്പെട്ട കടൽപ്പുല്ലും കൗലേർപ ജീനസിൽപ്പെട്ട കടൽ ആൽഗയും ഇവിടെ കാണപ്പെടുന്നു.
കടൽപ്പുല്ല് കടൽപ്പശുക്കൾക്കും കടലാമകൾക്കും ചില വർഗ്ഗത്തിൽപ്പെട്ട  കൊഞ്ചുകൾക്കും ആഹാരമായിതീരുന്നു.
8 വർഗ്ഗത്തിൽപ്പെട്ട അലങ്കാരമത്സ്യങ്ങളും, കൊഞ്ച് , ഞണ്ട് , ഓയിസ്റ്റർ , സീ വേംസ് , ഹാക്സ്ബിൽ കടലാമ , ഒലീവ് റിഡ്‌ലി കടലാമ , പച്ചക്കടലാമ എന്നിവയും ഇവിടത്തെ ആവാസവ്യവസ്ഥയിൽ കാണാം.
ക്ലോരുരുസ്രകൗറ, പോമസെൻട്രുസ്പോട്ടിയസ് എന്നീ രണ്ട് റീഫ് ഫിഷ് വർഗ്ഗങ്ങൾ ശ്രീലങ്കൻ അതിരിൽ കാണപ്പെടുന്നു.
ചിത്രശാല സ്റ്റാഗ്ഹോൺ കോറൽ എൽക്ഹോൺ കോറൽ ബ്രെയിൻ കോറൽ റ്റേബിൾ കോറൽ ഫാവിഡേ കോറൽ പോർട്ടിഡേ കോറൽ ഓയിസ്റ്റർ ഹാക്സ്ബിൽ കടലാമ ഒലീവ് റിഡ്‌ലി കടലാമ പച്ചക്കടലാമ അവലംബം
ഹിമാലയൻ മൊണാൽ ഇംഗ്ലീഷ് വിലാസം https://ml.wikipedia.org/wiki/Himalayan_Monal
മയിലിനെപ്പോലെ മനോഹരമായ ഒരു ചെറിയ പക്ഷിയാണ് ഹിമാലയൻ മൊണാൽ ( ഇംഗ്ലീഷ് : Himalayan Monal ഹിന്ദി :हिमालयी मोनाल, നേപ്പാളി :डाँफे ).
ഇംപീയൻ മൊണാൽ, ഇംപീയൻ ഫെസെന്റ് എന്നീ പേരുകളിലും ഈ പക്ഷി അറിയപ്പെടുന്നു.
ഫെസെന്റ് കുടുംബത്തിലെ Lophophorus ജീനസ്സിൽ പെടുന്ന ഈ പക്ഷിയുടെ ശാസ്ത്രീയനാമം ലോഫോഫോറസ് ഇംപീജാനസ്(Lophophorus impejanus) എന്നാണ്.
സാധാരണയായി ഹിമാലയൻ പർവ്വതപ്രദേശത്താണ് ഹിമാലയൻ മൊണാലിനെ കാണുന്നത്.
നേപ്പാളിന്റെ ദേശീയ പക്ഷിയും, ഉത്തരാഖണ്ഡിന്റെ സംസ്ഥാനപക്ഷിയുമാണ് ഹിമാലയൻ മൊണാൽ.
മയിലിനേതുപോലെതന്നെ ഹിമാലയൻ മൊണാലുകളിൽ ആൺ പക്ഷികൾക്കാണ് സൗന്ദര്യം.
ആൺപക്ഷികൾക്ക് തിളങ്ങുന്ന നീലനിറവും പെൺപക്ഷികൾക്ക് തവിട്ടുനിറവുമാണ് വിവരണം
ഹിമാലയൻ മൊണാാലുകളുടെ ശരാശരി നീളം 70 cm ആണ്.
ഇവയിൽ ആൺപക്ഷികൾക്ക് 1980-2380ഗ്രാമും പെണ്ണിന് 1800-2150ഗ്രാമും ഭാരമുണ്ടായിരിക്കും.
പ്രായപൂർത്തിയായ ആൺപക്ഷികൾക്ക് തലയിൽ നീൾമുള്ള പൂവും ശരീരത്തിൽ ബഹുവർണ്ണ തൂവലുകളും ഉണ്ടാകും.
എന്നാൽ പെൺപക്ഷികൾ കാഴ്ചയിൽ അത്ര ആകർഷകമല്ല.
കറുപ്പും കടുത്ത തവിട്ടും കലർന്ന തൂവലുകളാണിവയ്ക്ക്.
തിളങ്ങുന്ന പച്ച് വർണ്ണത്തിലുള്ള തൊപ്പിയാണ് ആൺപക്ഷികളുടെ ഒരു പ്രത്യേകത.
നീല പച്ച, കറുപ്പ്, മഞ്ഞ, തവിട്ട്, ചുവപ്പ് എന്നീ നിറങ്ങൾ നിറഞ്ഞതാണ് ആൺപക്ഷികളുടെ ശരീരം.
നിലത്ത് നടന്നാണ് ഈ പക്ഷികൾ ഇരതേടുന്നത.
അത്യാവശ്യം പറക്കുകയും ചെയ്യും.
വളരെവേഗത്തിൽ ഓടാൻ കഴിയുന്ന ഈ പക്ഷി ധാന്യങ്ങൾ, ചെറു ജീവികൾ, ഷഡ്പദങ്ങൾ എന്നിവയെ എല്ലാം ഭക്ഷണമാക്കാറുണ്ട്.
പെൺപക്ഷി ആവാസം
സ്വാഭാവികമായി ഹിമാലയൻ പ്രദേശത്താണ് ഈ പക്ഷികൾ അധിവസിക്കുന്നത്.
കിഴക്കൻ അഫ്ഗാനിസ്ഥാനിൽനിന്നും ആരംഭിച്ച് കാശ്മീർ വഴി തിബറ്റ്, ഭൂട്ടാൻ വരെയുള്ള പ്രദേശത്ത് ഇവയെ കണ്ടുവരുന്നു.
ഇന്ത്യയിൽ കാശ്മീർ, ഹിമാചൽ, ഉത്തരാഖണ്ഡ്, സിക്കിം, അരുണാചൽ എന്നീ സംസ്ഥാനങ്ങളിലെല്ലാം ഈ പക്ഷികളുണ്ട്.
തുറന്ന പുൽമേടുകളോ ഓക് വൃക്ഷവനങ്ങളോ ആണ് ഇവർ വസിക്കാൻ തിരഞ്ഞെടുക്കുന്നത്.
ചിത്രശാല ഒരു പെൺപക്ഷി ഇരതേടുന്ന ആൺപക്ഷി കൊളംബസ്, മൃഗശാലയിൽ നിന്നും പക്ഷികുഞ്ഞുങ്ങൾ ഒരു ആൺപക്ഷി സ്റ്റഫ് ചെയ്ത ഒരു ഹിമാലായ്ൻ മൊണാൽ ഹിമാലയൻ മൊണാലിലെ പൂവനും പിടയും, ഒരു ഛായാചിത്രം മനോഹരമായ ആൺപക്ഷി, ഹിമാചലിലിൽ നിന്നും ആൺപക്ഷി: തലയിലെ പൂവ വ്യക്തമായ് കാണാം തൂങ്ങിയിരിക്കുന്ന പൂവൻ Museum specimen - Guernie, Haute-Normandie,  France Bibliography അവലംബം ↑ BirdLife International (2004).
Lophophorus impejanus .
പുറത്തേക്കുള്ള കണ്ണികൾ Lophophorus impejanus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
BirdLife Species Factsheet Archived 2009-01-05 at the Wayback Machine Monal photos and information Archived 2012-02-19 at the Wayback Machine Galliforms and Pheasants Archived 2007-01-12 at the Wayback Machine
സെന്റ് ആൻഡ്രൂ കത്തീഡ്രൽ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
കത്തീഡ്രൽ ചർച്ച് ഓഫ് സെൻ്റ് ആൻഡ്രൂ എന്നും സെൻ്റ് ആൻഡ്രൂ ദേവാലയം അല്ലെങ്കിൽ കുറച്ചുകൂടി ലളിതമായി ഹാഗിയോസ് ആൻഡ്രിയാസ് എന്നും  വിളിക്കപ്പെടുന്ന ദേവാലയം ഗ്രീസിലെ പത്രാസ് നഗരകേന്ദ്രത്തിന് പടിഞ്ഞാറ് വശത്ത് സ്ഥിതിചെയ്യുന്ന ഗ്രീക്ക് ഓർത്തഡോക്സ് വിശ്വാസികളുടെ ദേവാലയമാണ്.
അടുത്തുള്ള പഴയ സെന്റ് ആൻഡ്രൂ പള്ളിയോടൊപ്പം ലോകമെമ്പാടുമുള്ള ക്രിസ്ത്യൻ വിശ്വാസികൾക്ക് ഇത് ഒരു തീർത്ഥാടന കേന്ദ്രമാണ്.
യേശുക്രിസ്തുവിന്റെ ആദ്യ അപ്പോസ്തലനായിരുന്ന അന്ത്രയോസ് ശ്ലീഹായ്ക്ക് സമർപ്പിച്ചിരിക്കുന്ന ദേവാലയമാണിത്.
ഗ്രീക്ക് ബൈസന്റൈൻ ശൈലിയിൽ പണി കഴിപ്പിക്കപ്പെട്ട ഈ ദേവാലയത്തിന്റെ നിർമ്മാണം 1908-ൽ വാസ്തുശില്പിയായ അനസ്താസിയോസ് മെറ്റാക്സസിന്റെയും തുടർന്ന് ജോർജിയസ് നോമിക്കോസിന്റേയും മേൽനോട്ടത്തിൽ ആരംഭിച്ചു.
നീണ്ട 66 വർഷങ്ങൾക്ക് ശേഷം നിർമ്മാണം പൂർത്തിയായ ഇത് 1974-ൽ ഉദ്ഘാടനം ചെയ്തു.
പള്ളി കെട്ടിടത്തെക്കുറിച്ച് വിശദമായി പഠിച്ചിട്ടുള്ള പത്രാസ് സർവകലാശാലയിലെ പ്രൊഫസർ ചാരിസ് ആൽക്ക്.
അപ്പോസ്തോലോപൗലോസിന്റെ അഭിപ്രായത്തിൽ, പള്ളിയുടെ താഴത്തെ നില ഏകദേശം 1,900 ചതുരശ്ര മീറ്റർ വിസ്തീർണ്ണമുള്ളതും ഒന്നാം നില 700 ചതുരശ്ര മീറ്റർ വിസ്തീർണ്ണവുമുള്ളതാണ് (ഗൈനക്കോണിറ്റിസായി ഉപയോഗിക്കുന്നു).
ഏകദേശം 60 മീറ്റർ നീളവും, 52 മീറ്റർ വീതിയുമുള്ള പള്ളിയുടെ അകത്തളം  7,000 പേരെ ഉൾക്കൊള്ളാൻ കഴിയുന്നു.
മറ്റ് സ്രോതസ്സുകൾ ഉപരിതല വിസ്തീർണ്ണത്തിന്റെ വലുപ്പത്തിന് സമാനമായ അളവുകൾ നൽകുന്നു (ആദ്യ നിലയുടെ ഉൾപ്പെടുത്തൽ ഉണ്ടോ ഇല്ലയോ എന്നതിനെ ആശ്രയിച്ച് വ്യത്യസ്ത അളവുകളാണുള്ളത്).
ബെൽഗ്രേഡിലെ സെന്റ് സാവ കത്തീഡ്രലിനും സോഫിയയിലെ അലക്സാണ്ടർ നെവ്സ്കി കത്തീഡ്രലിനും ശേഷം ഗ്രീസിലെ ഏറ്റവും വലിയ ഓർത്തഡോക്സ് പള്ളിയായും ബാൽക്കൻ പ്രദേശത്തെ മൂന്നാമത്തെ വലിയ ബൈസന്റൈൻ ശൈലിയിലുള്ള പള്ളിയായും ഇത് കണക്കാക്കപ്പെടുന്നു.
ഗ്രീസിലെ ഏറ്റവും വലിയ പള്ളിയായി അച്ചർണായിയിലെ സെന്റ് പാന്റലീമോൺ പള്ളിയെ മറ്റ് ചില സ്രോതസ്സുകൾ കണക്കാക്കുന്നു.
മധ്യ താഴികക്കുടത്തിന് മുകളിൽ 5 മീറ്റർ നീളമുള്ള, സ്വർണ്ണം പൂശിയ ഒരു കുരിശും മറ്റ് താഴികക്കുടങ്ങൾക്ക് മുകളിൽ 12 ചെറിയ കുരിശുകളുണ്ട്.
മറ്റ് താഴികക്കുടങ്ങൾക്ക് മുകളിൽ 12 ചെറിയ കുരിശുകളുണ്ട്.
ഈ കുരിശുകൾ യേശുവിനെയും അവന്റെ അപ്പോസ്തലന്മാരെയും പ്രതീകപ്പെടുത്തുന്നു.
പള്ളിയുടെ ഉൾവശം ബൈസന്റൈൻ ശൈലിയിലുള്ള ചുവർ ചിത്രങ്ങളും മൊസൈക്കുകളും കൊണ്ട് അലങ്കരിച്ചിരിക്കുന്നു.
തിരുശേഷിപ്പുകൾ
അപ്പൊസ്തലനായ വിശുദ്ധ അന്ത്രയോസ് ശ്ലീഹ ായുടെ തിരുശേഷിപ്പുകൾ പള്ളിയിൽ സൂക്ഷിച്ചിരിക്കുന്നു.
അവയിൽ ചെറുവിരൽ, അപ്പോസ്തലന്റെ തലയോട്ടിയുടെ മുകൾഭാഗം, അദ്ദേഹം രക്തസാക്ഷിത്വം വരിച്ച കുരിശിന്റെ ചെറിയ ഭാഗങ്ങൾ എന്നിവ ഉൾപ്പെടുന്നു.
ഇവയെല്ലാം ഒരു പ്രത്യേക ദേവാലയത്തിലാണ് സൂക്ഷിച്ചിരിക്കുന്നത്.
പോൾ ആറാമൻ മാർപ്പാപ്പയുടെ കൽപ്പനപ്രകാരം 1964 സെപ്റ്റംബറിൽ റോമിലെ സെന്റ് പീറ്റേഴ്‌സ് ബസിലിക്കയിൽ നിന്ന് അപ്പോസ്തലന്റെ വിശുദ്ധ തലയോട്ടി അവിടേക്ക് അയച്ചുകൊടുത്തു.
1964 സെപ്റ്റംബർ 24 ന് പത്രാസിലെ ബിഷപ്പ് കോൺസ്റ്റന്റൈന് തിരുശേഷിപ്പ് സമർപ്പിച്ച 15 കർദ്ദിനാൾമാരുടെ സംഘത്തിന് കർദ്ദിനാൾ ബിയ നേതൃത്വം നൽകി.
1964 സെപ്റ്റംബർ 24-ന് പട്രാസിലെ ബിഷപ്പായിരുന്ന കോൺസ്റ്റന്റൈന് തിരുശേഷിപ്പ് സമർപ്പിച്ച 15 കർദ്ദിനാൾമാരുടെ സംഘത്തെ നയിച്ചത് കർദ്ദിനാൾ ബിയയായിരുന്നു.
തലയോട്ടിയുടെ സ്വീകരണ ചടങ്ങിൽ ആയിരക്കണക്കിന് ആളുകളും (അവരിൽ പ്രധാനമന്ത്രി ജോർജിയോസ് പപ്പാൻഡ്രിയോ) നിരവധി ഗ്രീക്ക് ഓർത്തഡോക്സ് ബിഷപ്പുമാരും പങ്കെടുത്തു.
നഗരത്തിലെ തെരുവുകളിലൂടെയുള്ള ഒരു ഘോഷയാത്രയ്ക്ക് ശേഷം, തലയോട്ടി പള്ളിക്കുള്ളിൽ വെള്ളികൊണ്ടുള്ള ഒര പ്രത്യേക   തൊപ്പിയിൽ സ്ഥാപിച്ചു.
കുരിശുയുദ്ധകാലത്ത് ബർഗണ്ടി ഡ്യൂക്ക് ഗ്രീസിൽ നിന്ന് വിശുദ്ധ ആൻഡ്രൂവിന്റെ കുരിശ് കൊണ്ടുവന്നു.
കുരിശിന്റെ ഭാഗങ്ങൾ മധ്യകാലഘട്ടം മുതൽ മാർസെയിലിലെ സെന്റ് വിക്ടറിന്റെ പള്ളിയിൽ സൂക്ഷിച്ചിരുന്നു.
1980 ജനുവരി 19 ന് അവ പത്രാസിലേക്ക് തിരിച്ചയച്ചു.
കർദ്ദിനാൾ റോജർ എച്ചെഗരെയുടെ നേതൃത്വത്തിലുള്ള റോമൻ കത്തോലിക്കാ പ്രതിനിധി സംഘം പട്രാസ് ബിഷപ്പ് നിക്കോദേമസിന് അപ്പോസ്തലന്റെ കുരിശ് സമ്മാനിച്ചു.
ചിത്രശാല ക്രിസ്തു പാന്റോക്രേറ്ററെ ചിത്രീകരിക്കുന്ന സെന്റ് ആൻഡ്രൂ കത്തീഡ്രലിന്റെ താഴികക്കുടം ഉൾഭാഗം ഉൾഭാഗം ഉൾഭാഗം പട്രാസ് നഗരത്തെ സംരക്ഷിക്കുന്ന പനാജിയയെ ചിത്രീകരിക്കുന്ന മാർബിൾ ടെംപ്ലണിന്റെയും ചുവർചിത്രങ്ങളുടെയും കാഴ്ച.
പള്ളിയുടെ ഉൾഭാഗത്തെ കാഴ്ച.
താഴികക്കുടത്തിന് താഴെ, മധ്യഭാഗത്തായി വൃത്താകൃതിയിലുള്ള ഒരു നിലവിളക്ക് തൂക്കിയിട്ടിരിക്കുന്നതിൽ വിശുദ്ധരുടെയും അപ്പോസ്തലന്മാരുടെയും ചിത്രങ്ങൾ കാണാം, പരമ്പരാഗത ഗ്രീക്ക് ഓർത്തഡോക്സ് പള്ളികളിൽ ഇതിനെ ഹോറോസ് എന്ന് വിളിക്കുന്നു.
വിശുദ്ധ ആൻഡ്രൂവിന്റെ ഐക്കൺ വിശുദ്ധ അപ്പോസ്തലനായ ആൻഡ്രൂവും വിശുദ്ധ പത്രോസും യേശുക്രിസ്തുവുമായി കൂടിക്കാഴ്ച നടത്തുന്നതിനെ ചിത്രീകരിക്കുന്ന ചുമർചിത്രം.
ഗ്രീക്കിൽ "Εὑρήκαμεν τὸν Μεσσίαν" ("ഞങ്ങൾ മിശിഹായെ കണ്ടെത്തി") എന്ന ലിഖിതം ഞങ്ങൾ വായിച്ചു, John 1:41 ) അവലംബം ↑ ↑ Dr. Charis Alk.
Apostolopoulos, Laboratory of technology and strength of Materials, University of Patras, Article with title "Historical data from construction - damages in the structure of the new church of Saint Andrew in Patras", Proceedings of 3rd National Conference "Mild interventions for the protection of historic structures. New Design Trends" , Ministry of Culture, Thessaloniki 2009, page 445 (pdf article in Greek) ↑ Dr. Charis Alk.
Apostolopoulos, Laboratory of technology and strength of Materials, University of Patras, Article with title "Historical data from construction - damages in the structure of the new church of Saint Andrew in Patras", Proceedings of 3rd National Conference "Mild interventions for the protection of historic structures. New Design Trends" , Ministry of Culture, Thessaloniki 2009, page 445 (pdf article in Greek) ↑ Blog of Historian-Researcher Giannis Lyras ↑ ↑ Discover Hellas - Largest church in Greece (in Greek) ↑ Saint Andrew Church information in the local website patrasinfo.com ↑ ↑ Video from a drone flying above the church (2015) ↑ Catholic Herald 2 October 1964 Archived 3 ഡിസംബർ 2013 at the Wayback Machine ↑ ↑ Video of the reception ceremony from the Hellenic National AudioVisual Archive site ↑ Historical note on the reception of the cross of St. Andrew (in Greek) Archived 17 ഫെബ്രുവരി 2013 at archive.today ↑ Abbaye Saint-Victor de Marseille, monuments historiques en France (in French)
ഹെൻ‌റി കാവൻഡിഷ് ഇംഗ്ലീഷ് വിലാസം https://ml.wikipedia.org/wiki/Henry_Cavendish